PYO LA AI ANHTE A BUGA
家乡
时间:2015-02-10 16:55:13 来源:德宏团结报
Moi shong de grai matsan ai mare kaja langai ngai mi nga ai. Dai mare ko go nta htinggo hkun daram sha nga ai mare kaji re. Mare kata na ni yong go kahpu kanau majing zon, shada garum hkat let nga ma ai. Yi galo na aten du jang mung shara ni rau jom hkyen dai ngut jang ma bat la nna rai hkai ten du jang tinang sharong ai hpe hkai sha ma ai. bai nna mam mu na ten du jang mung yi langai ngut langai rai gahti galai ga tsun ga la rai galo ma ai. Bai nna nta ni shachyo ai ten hta mung shada garum shingtau hkat rai grai pyo hkra nga ma ai. Dai mare ko hpung sara langai mi sha nga ai. Bai nna jong go tsang mali du hkra sha hpo da nga ai. Raitim dai mare ko yak hkak ai lam langai mi go machyi masha nga jang tsi ya na tsi sara n nga ai hta n-ga tsi rung hte mung tsan ai lam rai nga ai.
Lani mi na aten hta dai mare ko tsi sara num langai mi du a ai. Dai shaloi mare ko tsi sara num langai mi du wa ai, dai shaloi mare ko na ni yong grai kabu ai hte popi she galo hkra rai dai tsi sara hpe hkap tau la ma ai. Dai sara num du wa ai ko na ai mare go ra gadau ai lam langai mi mung n nga ai zon rai hkra mare masha niyong grai pyo mat ma ai. Dai hku rai hpa lam hta mung ra n rong garum hkat let nga ma ai. dai mare ko na ni go gumhpro n lu ai daini tam daini sha re majo tsi sa tsi ai raitim gumhpro n lu jo ai majotiangng lu ai yi yang simai ni hpe sha sara num hpe sa jo sha ma ai. Dai ko na tsi sara num hte hpung sara wa mung lani hte lani chyehkau chyap hkat wa ma ai. Dai hpang dai shani na chyeju dum poi hta mung shan yen woi on ai hte grai pyo hkra galo shangut la lu sai. Dai tsi sara num mung kanu kawa n lu ai jahkrai ma re majo mare ting grai yu gon lajang ma ai. Lani mi na aten hta sara num hte sara wa sumtso byin ai lam mare ting chyam mat sai. Mare masha ni mung grai myit hkrum ai hte mare kata na salang ni jahkrum nna kanu kawa tai ya let shann hpe ngui pyo ai hkristan dinghku de ya ma ai. Shan yen lahkong mung grai pyo hkra rai gaka mare de n htot mat ai sha dai makau matut ap nong to sai rai.
(Lahpai Ja Seng Bu)
kac_Latn zho_Hans zho_Hans kac_Latn kac_Latn kac_Latn